Document ID: 32004R2182

Reference:
7.6.2006
MT
Il-Ġurnal Uffiċjali ta’ l-Unjoni Ewropea
287
REGOLAMENT TAL-KUNSILL (KE) Nru 2182/2004
tas-6 ta' Diċembru 2004
dwar midalji u tokens simili għall-muniti ta' l-euro
IL-KUNSILL TA' L-UNJONI EWROPEA,
Wara li kkunsidra t-Trattat li jistabbilixxi l-Komunitá Ewropea, u b'mod partikolari t-tielet sentenza ta' l-Artikolu 123(4) tiegħu,
Wara li kkunsidra l-proposta mill-Kummissjoni,
Wara li kkunsidra l-opinjoni tal-Bank Ċentrali Ewropew (1),
Billi:
(1)
Fl-1 ta' Jannar 1999, l-euro saret il-munita legali ta' l-Istati Membri parteċipanti skond il-ħtiġijiet tar-Regolament tal-Kunsill (KE) Nru 974/1998 tat-3 ta' Mejju 1998 dwar l-intoduzzjoni ta' l-euro (2) u ta' dawk il-pajjiżi terzi li kkonkludew ftehim mal-Komunitá dwar l-introduzzjoni ta' l-euro, li huma Monako, San Marino u l-Belt tal-Vatikan.
(2)
Ir-Regolament tal-Kunsill (KE) Nru 975/1998 tat-3 ta' Mejju 1998 dwar id-denominazzjonijiet u speċifikazzjonijijiet tekniċi tal-muniti ta' l-euro maħsuba għaċ-ċirkolazzjoni (3) ddefinixxa l-karatteristiċi bażiċi tal-muniti ta' l-euro. Muniti ta' l-euro, wara l-introduzzjoni tagħhom f'Jannar 2002, jiċċirkolaw fiż-żona ta' l-euro bħala l-unika valuta legali f'forma mettallika.
(3)
Ir-Rakkomandazzjoni tal-Kummissjoni 2002/664/KE tad-19 ta' Awwissu 2002 dwar midalji u tokens simili għall-muniti ta' l-euro (4) rrakkomandat li ċerti karatteristiċi viżwali għandhom jiġu evitati fil-bejgħ u l-produzzjoni, l-ħażna, l-importazzjoni u d-distribuzzjoni, għall-bejgħ jew għal għanijiet kummerċjali oħra, ta' midalji u tokens li d-daqs tagħhom huwa viċin ta' dak tal-muniti ta' l-euro.
(4)
Il-Komunikazzjoni mill-Kummissjoni tat-23 ta' Lulju 1997 dwar l-użu tas-simbolu ta' l-euro stabbiliet is-simbolu (€) u sejħet lil dawk kollha li jużaw il-munita biex jużaw is-simbolu għad-deskrizzjoni ta' ammonti monetarji denominati f' euro.
(5)
Il-Komunikazzjoni mill-Kummissjoni tat-22 ta' Ottubru 2001 dwar il-protezzjoni tad-dritt ta' l-awtur tad-disinn komuni tal-faċċata tal-muniti ta' l-euro (5) ddefiniet l-arranġamenti li għandhom japplikaw għar-riproduzzjoni tad-disinn komuni tal-faċċata tal-muniti ta' l-euro.
(6)
Il-karratteristiċi viżwali tal-muniti ta' l-euro ġew ippubblikati mill-Kummissjoni fit-28 ta' Diċembru 2001 (6).
(7)
Ċittadini jistgħu jiġu mġiegħla jaħsbu li l-midalji u t-tokens li jkollhom it-termini “euro” jew “euro ċenteżmu”, is-simbolu ta' l-euro, jew disinn bħal dak li jidher fuq il-faċċata komuni jew fuq kwalunkwe faċċata nazzjonali tal-muniti ta' l-euro, għandhom status ta' valuta legali f' xi Stat Membru li adotta l-euro, jew f'pajjiż terz parteċipant.
(8)
Hemm riskju li qed jikber li midalji u tokens li għandhom daqs u propjetajiet mettalliċi bħal ta' l-euro jistgħu jiġu wżati illegalment minflok il-muniti ta' l-euro.
(9)
Huwa għalhekk importanti li midalji u tokens li għandhom karatteristiċi viżwali, daqs jew propjetajiet mettalliċi bħal dawk ta' l-euro m' għandhomx jinbiegħu, jiġu prodotti, importati jew mqassma għall-iskop ta' bejgħ jew għal għanijiet kummerċjali.
(10)
Kull Stat Membru għandu jintroduċi sanzjonijiet applikabbli għall-ksur, bil-ħsieb li tintlaħaq protezzjoni ekwivalenti ta' l-euro kontra midalji u tokens simili fil-Komunitá kollha.
ADOTTA DAN IR-REGOLAMENT:
Artikolu 1
Definizzjonijiet
Għall-għanijiet ta' dan ir-Regolament għandhom japplikaw id-definizzjonijiet segwenti:
(a)
“euro” tfisser il-valuta legali ta' l-Istati Membri parteċipanti kif definiti fl-Artikolu 1 tar-Regolament (KE) Nru 974/98 u ta' dawk il-pajjizi terzi parteċipanti li kkonkludew ftehim mal-Komunitá Ewropea dwar l-introduzzjoni ta' l-euro, minn issa 'l quddiem msejjħa “pajjiżi terzi parteċipanti”;
(b)
“simbolu ta' l-euro” jfisser is-simbolu li jirrappreżenta l-euro (€) kif muri u deskritt fl-Anness I;
(ċ)
“midalji u tokens” jfissru dawk l-oġġetti metalliċi, li m' humiex dawk vojta maħsuba biex jinħadmu l-muniti, li għandhom id-dehra u/jew propjetajiet tekniċi ta' munita imma mhumiex maħruġa taħt dispożizzjonijiet leġislattivi nazzjonali tal-pajjiżi terzi parteċipanti jew dispożizzjonijiet leġislattivi oħra barranin, u li għalhekk m' humiex mezz legali ta' ħlas jew valuta legali;
(d)
“deheb”, “fidda” u “platinu” jfissru ligi ta' deheb, fidda u platinu b'finezza milleżimali fil-piż ta' mill-inqas 375, 500 u 850 rispettivament. Din id-definizzjoni m'għandiex tikkonċerna konvenzjonijiet dwar il-boll ta' garanzija applikabbli fl-Istati Membri;
(e)
“Ċentru Tekniku u Xjentifiku Ewropew” (minn issa 'l quddiem msejjaħ “ETSC”) ifisser l-entitá stabbilita minn Deċiżjoni tal-Kummissjoni […];
(f)
“strixxa ta' referenza” għandu jkollha t-tifsira moghtija lilha f'Sezzjoni 1 ta' Anness II.
Artikolu 2
Disposizzjonijiet ta' protezzjoni
Salvi l-Artikoli 3 u 4, il-produzzjoni u l-bejgħ ta' midalji u tokens, u l-importazzjoni u d-distribuzzjoni għall-bejgħ jew għal għanijiet kummerċjali oħra, għandhom ikunu projbiti fiċ-ċirkustanzi li ġejjin:
(a)
meta t-termini “euro” u “euro ċenteżmu” jew is-simbolu tal-euro jidhru fuq il-faċċata; jew
(b)
meta d-daqs huwa fil-limitu ta' l-istrixxa ta' referenza; jew
(ċ)
meta kwalunkwe disinn li jidher fuq il-faċċata ta' midalji u tokens huwa simili għal kwalunkwe disinn nazzjonali tal-faċċata prinċipali jew għal faċċata komuni ta' wara tal-muniti ta' l-euro, jew ikun identiku jew simili għad-disinn tax-xifer tal-munita ta' 2 euro.
Artikolu 3
Eżenzjonijiet
1.   Midalji u tokens li għandhom it-termini “euro” jew “euro ċenteżmu” jew is-simbolu ta' l-euro mingħajr valur nominali assoċjat m' għandhomx ikunu projbiti meta d-daqs tagħhom huwa barra mill-istrixxa ta' referenza.
2.   Midalji u tokens li d-daqs tagħhom hu fil-limitu ta' l-istrixxa ta' referenza m'għandhomx ikunu projbiti meta:
(a)
ikollhom toqba ta' iżjed minn 6 millimetri fin-nofs, jew meta l-forma tagħhom tkun poligonali iżda ma taqbiżx sitt ixfar, sakemm il-kondizzjoni taħt punt (ċ)(ii) hi rispettata; jew
(b)
huma magħmulin minn deheb jew fidda jew platinu; jew
(ċ)
meta jissodisfaw il-kondizzjonijiet li ġejjin:
(i)
il-kumbinazzjonijiet ta' dijametru u tul tax-xifer tal-midalji u t-tokens ikunu b'mod konsistenti barra mill-limiti definiti f'kull wieħed mill-każijiet speċifikati f'Sezzjoni 2 ta' Anness II; u
(ii)
il-kumbinazzjonijiet ta' dijametru u proprjetajiet mettalliċi ta' midalji u t-tokens ikunu b'mod konsistenti barra mill-limiti definiti f'kull wieħed mill-każijiet speċifikati f'Sezzjoni 3 ta' Anness II.
Artikolu 4
Derogi b'awtorizzazzjoni
1.   Il-Kummissjoni tista' tagħti awtorizzazzjonijiet speċifiċi għall-użu tat-termini “euro” u “euro ċenteżmu” jew għas-simbolu ta' l-euro taħt kondizzjonijiet kontrollati ta' l-użu f' każijiet fejn ma jeżisti l-ebda riskju ta' konfużjoni. F'dawn il-każijiet, l-operatur ekonomiku konċernat fi Stat Membru għandhu jkun kjarament identifikabbli fuq il-faċċata tal-midalja jew token u l-indikazzjoni “mhux valuta legali” għandha tiġi stampata fuq in-naħa prinċipali u fuq wara tal-midalja jew token.
2.   Il-Kummissjoni għandha tkun kompetenti li tiddikjara jekk disinn hux “simili” fis-sens tat-tifsira ta' l-Artikolu 2(ċ).
Artikolu 5
Midalji u tokens eżistenti
Midalji u tokens li nħarġu qabel ma daħal fis-seħħ dan ir-Regolament li ma jissodisfawx il-kondizzjonijiet stabbiliti fl-Artikoli 2,3 u 4 jistgħu jkomplu jiġu wżati sa mhux iktar tard mill-2009, sakemm dawn ma jistgħux jintużaw minflok muniti ta' l-euro. Dawn il-midalji u tokens għandhom jiġu reġistrati, jekk ikun xieraq, skond il-proċeduri applikabbli fl-Istati Membri u kkomunikati lill-ETSC.
Artikolu 6
Sanzjonijiet
1.   Stati Membri għandhom jistabbilixxu r-regoli dwar sanzjonijiet applikabbli għall-ksur tad- disposizzjonijiet ta' dan ir-Regolament u għandhom jieħdu l-miżuri kollha meħtieġa biex jiżguraw li jiġu implimentati. Is-sanzjonijiet previsti għandhom ikunu effettivi, proporzjonati u dissważivi.
2.   Stati Membri għandhom jadottaw sa l-1 ta' Lulju 2005 il-liġijiet, regolamenti u disposizzjonijiet amministrattivi sabiex japplikaw dan l-Artikolu. Għandhom jinfurmaw lill-Kummissjoni b'dan minnufih.
Artikolu 7
Applikabbilitá
Ir-Regolament għandu japplika fl-Istati Membri parteċipanti kif definit fir-Regolament (KE) Nru 974/98.
Artikolu 8
Dħul fis-Seħħ
Ir-Regolament għandu jidħol fis-seħħ fil-jum tal-pubblikazzjoni tiegħu fil–Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri skond it-Trattat li jistabbilixxi l-Komunitá Ewropea.
Magħmul fi Brussel, nhar it-18 ta' Diċembru 2004.
Għall-Kunsill
Il-President
H. HOOGERVORST
(1)  ĠU C , 134, 12.5.2004, p. 11.
(2)  ĠU L 139, 11.5.1998, p. 1. Regolament kif emendat mir-Regolament (KE) Nru 2596/2000 (ĠU L 300, 29.11.2000, p. 2.)
(3)  ĠU L 139, 11.5.1998, p. 6. Regolament kif l-aħħar emendat minn Regolament (KE) Nru 423/1999 (ĠU L 52, 27.2.1999,p. 2).
(4)  ĠU L 225, 22.8.2002, p. 34.
(5)  ĠU Ċ 318, 13.11.2001, p. 3.
(6)  ĠU Ċ 373, 28.12.2001, p. 1.
ANNESS I
DEHRA TAS-SIMBOLU TA' L-EURO KIF IMSEMMI FL-ARTIKOLU 1
ANNESS II
1.   Definizzjoni ta' l-istrixxa ta' referenza msemmija fl-Artikolu 1
(a)
L-istrixxa ta' referenza għad-daqs tal-midaliji u t-tokens hi s-sensiela ta' kumbinazzjonijiet bejn il-valuri għad-dijametru u l-valuri għall-għoli tax-xifer inklużi fil-limiti tar-referenza għad-dijametru u l-limiti tar-referenza għall-għoli tax-xifer rispettivament.
(b)
Il-limiti ta' referenza għad-dijametru huma bejn 19,00 millimetri u 28,00 millimetri.
(ċ)
Il-limiti ta' referenza għall-għoli tax-xifer huma bejn 7,00 % u 12,00 % ta' kull valur fil-limiti tar-referenza għad-djametru.
2.   Limiti msemmija f'artikolu 3(2)(ċ)(i)
Limiti definiti
Dijametru
(mm)
Għoli tax-xifer
(mm)
1.
19,45  – 20,05
1,63  – 2,23
2.
21,95  – 22,55
1,84  – 2,44
3.
22,95  – 23,55
2,03  – 2,63
4.
23,95  – 24,55
2,08  – 2,68
5.
25,45  – 26,05
1,90  – 2,50
3.   Limiti msemmija fl-artikolu 3(2)(ċ)(II)
Dijametru(mm)
Propjetajiet Mettalliċi
1.
19,00  – 21,94
Konduttivitá elettrika bejn 14,00  u 18,00  % IACS
2.
21,95  – 24,55
Konduttivitá elettrika bejn:
—
14,00  u 18,00  % IACS; jew
—
4,50  u 6,50  % IACS, sakemm il-midalja jew token ma jkunux ta' liga waħda u l-mument manjetiku tagħhom jkun barra mill-limiti bejn 1,0  sa 7,0  μVs.ċm
3.
24,56  – 26,05
Konduttivitá elettrika bejn:
—
15,00  u 18,00  % IACS; jew
—
13,00  u 15,00  % IACS, sakemm il-midalja jew token ma jkunux ta' liga waħda u l-mument manjetiku tagħhom jkun barra mil-limiti bejn 1,0  sa 7,0  μVs.ċm
4.
26,06  – 28,00
Konduttivitá elettrika bejn 13,00  u 15,00  % IACS, sakemm il-midalja jew token ma jkunux ta' liga waħda u l-mument manjetiku tagħhom jkun barra mill-limiti bejn 1,0  sa 7,0  μVs.ċm
4.   Rappreżentazzjoni grafika
Il-grafika li ġejja tipprovdi illustrazzjoni indikattiva tad-definizzjonijiet f'dan l-Anness:
Test ta 'immaġni
Regoli ghall-midalji u "tokens"
STRIXXA TA' REFERENZA, LIMITI GHAL DIMENSJONIJIET U PROPRETAJIET METALLICI
(mm)
Gholi tax-xifer
10 c
20 c
1 €
60 c
2 €
12%linja
7% linja
3,40
3,20
3,00
2,80
2,60
2,40
2,20
2,00
1,80
1,60
1,40
1,20
1,00
19,00
19,20
19,40
19,60
19,80
20,00
20,20
20,40
20,60
20,80
21,00
21,20
21,40
21,60
21,80
22,00
22,20
22,40
22,60
22,80
23,00
23,20
23,40
23,60
23,80
24,00
24,20
24,40
24,60
24,80
25,00
25,20
25,40
25,60
25,80
26,00
26,20
26,40
26,60
26,80
27,00
27,20
27,40
27,60
27,80
28,00
Dijametru

Summary:
Midalji u tokens simili għall-muniti tal-euro
Midalji u tokens simili għall-muniti tal-euro
SOMMARJU TAD-DOKUMENT:
Ir-Regolament (KE) Nru 2182/2004 dwar midalji u tokens simili għall-muniti ta' l-euro
X’INHU L-GĦAN TAR-REGOLAMENT?
Dan jistabbilixxi kundizzjonijiet uniformi għall-produzzjoni ta’ midalji u tokens simili għall-muniti tal-euro biex jipproteġi liċ-ċittadini mir-riskju ta’ konfużjoni jew frodi.
Minn naħa waħda, dan jiddefinixxi l-użu tat-termini relatati mal-euro, u min-naħa l-oħra, il-grad tax-xebh tekniku bejn il-midalji/it-tokens u l-muniti tal-euro.
PUNTI EWLENIN
Ir-Regolament huwa maħsub biex jipproteġi l-pubbliku mir-riskju ta’ konfużjoni jew frodi kkawżat minn oġġetti metalliċi, bħal midalji u tokens, b’xebh kbir mal-muniti tal-euro. Mhux biss jistgħu tali midalji u tokens bi żball jaħsbuhom valuta legali (aċċettati jekk jiġu offruti fi ħlas bħal muniti jew karti), jistgħu wkoll jintużaw illegalment minflok muniti tal-euro.
Għall-għanijiet ta' dan ir-Regolament, midalji u tokens huma definiti bħala oġġetti metalliċi li għandhom id-dehra u/jew il-proprjetajiet tekniċi tal-muniti tal-euro, imma li mhumiex maħruġa taħt miżuri leġislattivi nazzjonali jew ta’ pajjiż mhux tal-UE li jkun qed jipparteċipa jew miżuri leġislattivi oħra barranin, u li għalhekk la huma mezz legali ta' ħlas u lanqas valuta legali.
Ir-Regolament jipprojbixxi l-produzzjoni, il-bejgħ, l-importazzjoni u d-distribuzzjoni (għall-bejgħ jew għal għanijiet kummerċjali oħra) ta' midalji u tokens li għandhom karatteristiċi viżwali jew propjetajiet simili għall-munita unika.
Midalji u tokens ma jistax ikollhom
it-terminu “euro” jew “euro ċenteżmu” jew
is-simbolu tal-euro fuq il-faċċata tagħhom.
Dawn ma jistgħux jinkludu wkoll
kwalunkwe disinn simili għad-disinji li jidhru fuq il-muniti tal-euro,
simboli li jirrappreżentaw is-sovranità tal-pajjiżi tal-Unjoni Ewropea (UE),
il-forma tax-xifer jew id-disinn tal-muniti tal-euro jew is-simbolu tal-euro.
Fl-aħħar nett, midalji u tokens ma jistgħux ikun l-istess daqs tal-muniti tal-euro. Il-Kummissjoni Ewropea se tispeċifika jekk oġġett metalliku huwiex midalja jew token u jekk il-projbizzjonijiet ta’ dan ir-Regolament japplikawx.
Midalji u tokens li għandhom it-terminu “euro” jew “euro ċenteżmu” jew is-simbolu tal-euro mingħajr valur nominali huma permessi, sakemm id-daqs tagħhom huwa differenti biżżejjed minn dak tal-muniti tal-euro u ma jinkludux disinn simili għad-disinji u s-simboli elenkati hawn fuq. Jekk, madanakollu, huma simili ħafna fid-daqs, għandu jkollhom toqba fin-nofs jew jifformaw poligonu li ma jaqbiżx sitt ixfar, jew ikunu magħmulin minn deheb jew fidda jew platinu, jew ikunu b'mod konsistenti barra mill-limiti definiti speċifikati.
Il-Kummissjoni tista’ tagħti awtorizzazzjonijiet speċifiċi għall-użu tat-terminu “euro” jew “euro ċenteżmu” jew is-simbolu tal-euro meta ma jkunx hemm riskju ta’ konfużjoni. F'dawn il-każijiet, l-operatur ekonomiku konċernat f’pajjiż tal-UE għandu jkun kjarament identifikabbli fuq il-faċċata tal-midalja jew token.
Jekk il-midalja jew token ikollha wkoll valur nominali assoċjat, l-indikazzjoni “mhux valuta legali” għandha tiġi stampata fuq in-naħa prinċipali jew fuq wara wkoll.
Id-denominazzjonijiet u speċifikazzjonijijiet tekniċi tal-muniti tal-euro, l-uniċi muniti li għandhom valuta legali fiż-żona tal-euro, huma stabbiliti fir-Regolament tal-Kunsill (UE) Nru 729/2014.
Midalji u tokens li ħarġu qabel ma daħal fis-seħħ ir-Regolament setgħu jintużaw sal-aħħar tal-2009, sakemm ma ntużawx minflok muniti tal-euro. Tali midalji u tokens għandhom jiġu rreġistrati skont il-proċeduri applikabbli fil-pajjiżi tal-UE u kkomunikati liċ-Ċentru Tekniku u Xjentifiku Ewropew.
Dan ir-Regolament huwa applikabbli fil-pajjiżi kollha tal-UE li daħħlu l-euro fl-2002 (l-Awstrija, il-Belġju, il-Finlandja, Franza, il-Ġermanja, il-Greċja, l-Irlanda, l-Italja, il-Lussemburgu, in-Netherlands, il-Portugall u Spanja). L-ambitu tiegħu huwa estiż mir-Regolament (KE) Nru 2183/2004, kif emendat mir-Regolament (KE) Nru 47/2009, għall-pajjiżi tal-UE li għadhom ma introduċewx l-euro. Il-pajjiżi tal-UE kellhom jistabbilixxu u jimplimentaw regoli dwar is-sanzjonijiet applikabbli għall-ksur tar-Regolament sal-1 ta’ Lulju 2005.
META JAPPLIKA R-REGOLAMENT?
              
Dan ilu japplika mill-21 ta’ Diċembru 2004.
DOKUMENT EWLIENI
            
Ir-Regolament tal-Kunsill (KE) Nru 2182/2004 tas-6 ta’ Diċembru 2004 dwar midalji u tokens simili għall-muniti ta' l-euro (ĠU L 373, 21.12.2004, p. 1-6)
L-emendi suċċessivi għar-Regolament (KE) Nru 2182/2004 ġew inkorporati fit-test oriġinali. Din il-verżjoni konsolidata hija biss ta' valur dokumentarju.
l-aħħar aġġornament 02.02.2017